અમદાવાદ: અમદાવાદ મ્યુનિસિપલ કોર્પોરેશન સંચાલિત વી.એસ. હોસ્પિટલમાં ગરીબ દર્દીઓને અપાતી સુવિધા હંમેશાં વિવાદાસ્પદ બની રહી છે. જે તે ખાટલા સહિતની ગંદકી, અપૂરતી દવા, પેરા મેડિકલ સ્ટાફની ઉદાસીનતા, ભોજનની નબળી ગુણવત્તા વગેરે બાબતોથી દર્દીઓ પરેશાન છે. પરંતુ તંત્રની નિષ્કાળજીથી ગત તા.ર૯ જૂને એક દર્દીનું મોત થતાં આ હોસ્પિટલ ફરી વિવાદોમાં આવી છે. વેન્ટિલેટર પર મુકાયેલા આ દર્દીનાં મૃત્યુ પાછળ જનરેટરના મેન્ટેનન્સમાં દાખવાયેલી નિષ્કાજી પણ કારણભૂત હોવાનું જાણવા મળ્યું છે.